b'\n_START_ARTICLE_\nInteraktyvi reklama\n_START_PARAGRAPH_\nInteraktyvi reklama\xc2\xa0\xe2\x80\x93 reklama, kurioje naudojami reklamin\xc4\x97s interneto svetain\xc4\x97s, aplikacijos socialiniams tinklams, mobiliems telefonams bei plan\xc5\xa1et\xc4\x97ms, reklaminiai skydeliai, naujienlai\xc5\xa1kiai, Facebook komunikacijos sprendimai, Google AdWords sistema, analitika ir kitos pana\xc5\xa1aus tipo paslaugos. \xc4\xae \xc5\xa1i\xc4\x85 kategorij\xc4\x85 taip pat \xc4\xafeina ir integruotos komunikacijos kampanijos u\xc5\xbe interneto rib\xc5\xb3 (pvz.: integruotos reklamin\xc4\x97s kampanijos su radijo stotimis, telefon\xc5\xb3 skambu\xc4\x8diais). Esminis po\xc5\xbeymis\xc2\xa0\xe2\x80\x93 gr\xc4\xaf\xc5\xbetamasis ry\xc5\xa1ys (tai ir yra interaktyvumas) tarp reklamos priemon\xc4\x97s ir teikiamos informacijos bei reklamos vartotojo.\n_START_SECTION_\nIstorija\n_START_PARAGRAPH_\nLaikoma, kad internetin\xc4\x97 reklama prad\xc4\x97ta 1994 metais, kada pirmasis komercinis internetinis \xc5\xbeurnalas \xe2\x80\x9eHotWired\xe2\x80\x9c pardav\xc4\x97 pirmuosius savo reklaminius skydelius. V\xc4\x97liau interaktyvi reklama plito vis spar\xc4\x8diau, si\xc5\xablomas itin platus paslaug\xc5\xb3 spektras pama\xc5\xbeu vis labiau \xc4\xafsitvirtino reklamos rinkoje. Toki\xc5\xb3 sistem\xc5\xb3 kaip Facebook, Twitter, Instagram ir Youtube suk\xc5\xabrimas dar labiau paspartino interaktyvios reklamos rinkos augim\xc4\x85. \xc5\xa0iandien interaktyvi reklama potencialiai yra pagrindinis bet kokio prekinio \xc5\xbeenklo komunikacijos ir strategijos d\xc4\x97muo.\n_START_SECTION_\nS\xc4\x97kmingiausi pavyzd\xc5\xbeiai\n_START_PARAGRAPH_\n\xc5\xa0iandien pa\xc4\x8dios s\xc4\x97kmingiausios interaktyvios reklamos agent\xc5\xabros yra tos, kurios sugeba u\xc5\xbetikrinti specializuot\xc4\x85 internetin\xc4\x97s reklamos ir marketingo paslaug\xc5\xb3 spektr\xc4\x85. Kaip pasaulin\xc4\x97s interaktyvios reklamos kompanijos pavyzd\xc5\xbeiai labiausiai pasitarnaut\xc5\xb3: \xe2\x80\x9eBrink\xe2\x80\x9c, \xe2\x80\x9eExtractable\xe2\x80\x9c, \xe2\x80\x9eMass Digital\xe2\x80\x9c, \xe2\x80\x9eHuge\xe2\x80\x9c, \xe2\x80\x9eRed Interactive Agency\xe2\x80\x9c, \xe2\x80\x9eFantasy Interactive\xe2\x80\x9c (Fi), \xe2\x80\x9eStink Digital\xe2\x80\x9c, \xe2\x80\x9eBrooklyn Digital Foundry\xe2\x80\x9c ir kt.'